b'\n_START_ARTICLE_\nRaketni motor na trdo gorivo\n_START_SECTION_\nDelovanje\n_START_PARAGRAPH_\nPreprost motor na trda goriva ima ohi\xc5\xa1je, De Laval \xc5\xa1obo, gorivo (v obliki zrnja) in v\xc5\xbeigalni sistem._NEWLINE_Gorivo v obliki zrnja deluje kot trdna masa, gori kontrolirano in proizvaja visokohitrostne izpu\xc5\xa1ne pline. Dimenzije so prera\xc4\x8dunane za pravilne parametre delovanja. Z razli\xc4\x8dnimi oblikami centralnega kanala v trdem gorivu se dose\xc5\xbee razli\xc4\x8den \xc4\x8dasovni profil potisne sile._NEWLINE_Ko se jih enkrat v\xc5\xbege, jih ni mogo\xc4\x8de izklopiti. Bolj sofisticirani motorji imajo mo\xc5\xbenost kontroliranja potiska in se jih lahko tudi izklopi. Mo\xc5\xbeno jih je tudi na novo zagnati. Obstajajo tudi pulzni motorji, ki gorijo v segmentih, ki se jih v\xc5\xbege na ukaz._NEWLINE_Moderni motorji imajo gibljivo \xc5\xa1obo za usmerjanje, avioniko, eksplozivni naboj za samouni\xc4\x8denje v primeru nevarnosti, pomo\xc5\xbeno pogonjsko enoto APU, krmilno tehniko in padalo za mehek pristanek, da se lahko ohi\xc5\xa1je motorja ponovno uporabi.'